10 साल से खस्ता गली का अब होगा सुधार
पानीपत| शहरके वार्ड-13 में छोटा चक्की वाली गली का निर्माण कार्य छोटी बेटी माही के हाथों नारियल फोड़ कर शुरू किया गया। गली पिछले करीब 10 सालों से खस्ता हाल में पड़ी थी। वार्ड 13 पार्षद निधि मित्तल ने बताया कि हर वायदे को पूरा किया जाएगा और किसी भी विकास कार्य में कोई समझौता नहीं किया जाएगा। नगरपालिका द्वारा शहर के प्रत्येक वार्ड में 5 लाख रुपए की लागत से रिपेयरिंग कार्याे के तहत गली का निर्माण करवाया जा रहा है। उन्होंने कहा कि गलियों में पानी निकासी की उचित व्यवस्था करवाने के साथ ही वार्ड में लटकते बिजली के तारों को ठीक करवाया जाएगा। इस अवसर पर समाजसेवी रमेश अग्रवाल, वार्ड 11 के पार्षद श्याम सुंदर बरेजा, पार्षद बॉबी जांगड़ा,मन्नू छाबड़ा, चिनू मल्होत्रा, सचिन जयहिंद, प्रवीन, अमित कौशिक, डॉ. यादवेंद्र त्यागी, अजय पांचाल आदि उपस्थित थे।
hin_Deva hin_Deva